CELEX: 32017R1166
Language: lv
Date: 2017-06-26 00:00:00
Title: Komisijas Īstenošanas regula (ES) 2017/1166 (2017. gada 26. jūnijs) par atsevišķu preču klasifikāciju kombinētajā nomenklatūrā

1.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 170/47
            
         KOMISIJAS ĪSTENOŠANAS REGULA (ES) 2017/1166
   (2017. gada 26. jūnijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:
   
               (1)
            
            
               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 26. jūnijā
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektorāta
         
         
            ģenerāldirektors
         
         Stephen QUEST
      
   
   
      (1)  OV L 269, 10.10.2013., 1. lpp.
   
   
      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Taisnstūrveida elektrisks aparāts (tā sauktais “video pārveidotājs”) ar aptuveniem izmēriem 17 × 14 × 4 cm. Aparātam ir šādas ligzdas:
                  
                              —
                           
                           
                              seriālā ciparsaskarne (SDI),
                           
                        
                              —
                           
                           
                              augstas izšķirtspējas multimediju saskarne (HDMI),
                           
                        
                              —
                           
                           
                              
                                 RJ-45 saskarne un
                           
                        
                              —
                           
                           
                              strāvas spraudkontaktsavienojums.
                           
                        Aparāts ir paredzēts tam, lai pārvērstu video signālus no SDI formāta HDMI formātā.
                  
                     RJ-45 saskarne kalpo tam, lai nodrošinātu aparāta savienojumu ar Ethernet tīklu tikai programmatūras atjaunināšanai un lai saņemtu elektroenerģiju, kas vajadzīga šādai atjaunināšanai (barošanas avots – Ethernet (“PoE”)).
               
               
                  8543 70 90 
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 3. piezīmi un KN kodu 8543 , 8543 70  un 8543 70 90  formulējumu.
                  
                     RJ-45 saskarnes funkcija (komunikācijas funkcija ar Ethernet starpniecību) ir pakārtota galvenajai funkcijai (video signālu pārvēršanai), jo tā kalpo tikai atjauninājumu saņemšanai, bet video signālus, izmantojot šo saskarni, nepārraida. Tāpēc klasificēšana pozīcijā 8517  nav iespējama.
                  Tādējādi aparāts klasificējams ar KN kodu 8543 70 90  pie speciālām elektriskajām mašīnām un iekārtām, kas citur 85. nodaļā nav minētas un iekļautas.